અનુષ્કા શર્મા અને વરૂણ ધવનની ફિલ્મ ‘સુઈ ધાગા’ જલ્દી સિનેમાઘરોમાં જોવા મળશે. આ ફિલ્મનાં પ્રમોશનનાં ભાગરૂપે અનુષ્કા શર્મા અને વરૂણ ધવને સોશિયલ મીડિયા પર એક ચેલેન્જની શરૂઆત કરી છે. ચેલેન્જમાં સોયમાં દોરો પરોવવાનો છે. અનુષ્કા શર્માએ આ ચેલેન્જ શાહરૂખ ખાનને આપી હતી. આ ચેલેન્જ પુરી કરવાનો એક વિડીયો શાહરૂખ ખાને શેર કર્યો છે. આ વિડીયોમાં શાહરૂખ જણાવે છે કે તેને અનુષ્કાએ ચેલેન્જ કરી હતી અને તે તેને પુરી કરવાનો પ્રયત્ન કરે છે. આ દરમિયાન જ્યારે શાહરૂખ પોતાની સોય અને દોરો લોકોને બતાવે છે તો સૌ ચોંકી જાય છે.